Kulty možno deliť do 4 základných skupín: náboženské kulty – sekty, politické kulty, psychoterapeuticko-výchovné kulty, komerčné kulty. V Slovenskej republike je zaznamenávané výraznejšie pôsobenie predovšetkým komerčných kultov, ktoré sa skrývajú pod názvami rôznych obchodných spoločností a ich božstvom je zisk, peniaze, hmotný majetok. Na zvýšenie zisku z predaja neváhajú zneužívať také pojmy a hodnoty, ako je zdravie, ekológia, pomoc blížnemu, veria v silu peňazí, úspechu za každú cenu a v zhromažďovanie majetku. Sú väčšinou organizované v pyramídových formách predaja rôznych výrobkov alebo v niekoľkoúrovňových organizáciách (zneužívanie tzv. „multilevel marketingu“ – MLM, čo znamená viacstupňový predaj), kde sľubujú rýchly zisk a vysoký zárobok, ktorý však majú zaručený len vyššie postavení v rebríčku a zakladatelia týchto kultov. Medzi aktívne na Slovensku patria predovšetkým The Centres Network, Amway International a Herbalife. V komerčných kultoch pôsobí v súčasnosti na Slovensku niekoľko desiatok tisíc osôb rôznej vekovej štruktúry.
skupina ľudí, ktorých spája oddanosť alebo nadšenie pre cieľ, ktorý uznáva viac vonkajšie rituály, v sekte naopak vnútorné
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.